text: Russisk mand dømt for menneskesmugling
  22 juli 2015 kl. 09.25
  Det kostede otte måneder bag tremmer, en udvisning og indrejseforbud de næste seks år, da en russisk mand onsdag blev dømt for menneskesmugling ved retten i Sønderborg.
  En 36-årig russisk mand er ved retten i Sønderborg blevet idømt otte måneders ubetinget fængsel. Det oplyser Sønderjyllands Politi i en pressemeddelelse. Efter afsoning vil manden blive udvist af Danmark med forbud mod indrejse de næste seks år.
  Russeren tilstod i retten i formiddag, at han havde smuglet syriske statsborgere ind i landet. Hans bil blev den 23. juni taget ud til kontrol på motorvejen ved Padborg. I bilen viste der sig så at være otte syrere.
  